De Hinduismus zaichnet sich uus - im Gegesatz zude altvedische Religioo - dör prächtigi Tempelbaute und lebhafti Götterbilder. S Chernstugg bildet d Trimurti ("Draigstalt"), wo us de drai Hoptgötter Brahma (Schöpfig), Vishnu (Erhaltig) und Shiva (Zerstörig) bistoot. De Hinduismus het sich im Verlauf vode Gschicht i meriri Richtige gspalte. Denebet sind hochwertigi Philosophie und Schuele entstande, wo sich mitem Menschsii und em Göttliche usenandergsetzet.